It- tabib niżżilli tlett ijiem fuq iċ- ċertifikat – dan huwa t- tieni jum tal- mard tiegħi , forsi fit- tielet jum nirxoxta . Qed nieħu r- ruħ li qiegħed id- dar u ħrabt naqa minn dak l- uffiċju bil- fitted carpets lewn l- inbid aħmar avolja xbajt nibla' pilloli biex ma nintilifx f' xi marradija . Pero meta nkun marid , għal xi raġuni , nsir aktar produttiv fejn jidħol post - editing ta' ritratti . Il- ħmistax ta' Jannar se tkun id- deadline ta' kompetizzjoni fotografika lokali bit- tema ta' patrimonju kulturali u ddeċidejt li nidħlilha . Tfajt mużika daqsxejn alternattiva ( , u ) u ntfajt nipprepara erba' xogħolijiet fuq stil monochrome . S' issa lestejt wieħed u nofs , għalkemm il- probabilità hi li sakemm tingħalaq il- kompetizzjoni nkun għamilt xi erba' modifikazzjonijiet oħra . Jaf illum ritratt tarah tajjeb , għada tarah b' nuqqas ta kuntrast , pitgħada żżidlu d- dawl u pit - pitgħada tneħħilu xi dabra sewda li kont għadek ma nnutajthiex . Dan ir- ritratt fuq in- naħa tal- lemin huwa wieħed mix- xogħolijiet li se nitfa' . Għal min forsi għadu ma ndunax din hija l- knisja taċ- ċimiterju tal- Addolorata , il- Marsa . Din il- knisja tfakkarni f' żewġ affarijiet : i ) fir- rumanz pop qasir ta' għax hemm referenza diretta għal din il- knisja partikolari ; u ii ) f' parti minn dan iċ- ċimiterju fejn kienu jindifnu dawk il- laburisti li mietu fi żmien l- interdett , ' l hekk imsejħa ' miżbla' . Dakinhar li mort nieħu dar- ritratt kont fittixtha dil- miżbla … bqajt ma sibthiex , jew sibtha u sempliċement ma ndunajtx għax kont moħħni wisq fl- ismijiet ta' fuq l- irħam . L- aktar l- aktar li sibt kienet roqgħa abbandunata ferm fejn l- oqbra qegħdin impoġġijja forma ta' ċirku … speċi bħalma jkun teatru Grieg , sakemm indunajt li f' dil- parti kienu jindifnu feti u trabi . Biex issib il- miżbla jista jgħinek Immanuel Mifsud għax darba qrajt intervista li saritlu appuntu ġo l- Addolorata . Din il- bloggata għoġbitni , speċjalment ir- ritratt tal- kappella . Ma nifhimx fir- ritratti pero naħseb li kien jkun aħjar li kieku l- knisja tkun aktar fin- nofs tar- ritratt . U jekk se tissottomettieh għal kompetizzjoni , ixxandru ma' l- erbat ' irjieħ tad- dinja fuq l- Internet ? : ) Lil coemgen : Hajr għall- informazzjoni . Rigward ir- ritratt , ġeneralment meta jkollok is- suġġett prinċipali off centre joħloq ċerta effett , infatti hemm dik il- famuża rule of thirds ( li fil- verita mhi regola xejn ) . Lil kenneth : L- ewwelnett hemm il- copyright fuqu , it- tieni ritratt żgħir hekk jigik orrur jekk tipprova tkabbru għal xi qies ta aktar minn 15 -il ċentimetru u t- tielet . . . xejn it- tielet , semplicement me ne frego altamente . Mhux qed ngħid għax jeħduhulek , imma taf int , personalment kieku tittikani li nikxef għajni biex se nkun qed nikkompeti minn qabel . Nimmaġina li kulħadd b' opinjoni differenti . Good luck għall- kompetizzjoni nsomma ! Grazzi talli lluminajtni : )